Diari Oficial de la Generalitat Valenciana


Sumari del DOGV 4397, del 12-12-2002 (2002/13020)

RESOLUCIÓ de 29 de novembre de 2002, del Rectorat de la Universitat Jaume I, per la qual s'estableix un nou termini per a la presentació d'instàncies en la convocatòria de proves selectives per a l'ingrés en l'escala tècnica mitjana de Gestió Mediambiental, mitjançant el sistema d'oposició, aprovada per Resolució de 17 d'abril de 2002 (BOE de 10 de maig de 2002, DOGV de 29 d'abril de 2002).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13974


Data del document
:   29-11-2002

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * química
    * ciències biològiques
    * universitat
    * concurs administratiu
    * enginyer
    * farmacèutic

RESOLUCIÓ de 29 de novembre de 2002, del Rectorat de la Universitat Jaume I, per la qual s'estableix un nou termini per a la presentació d'instàncies en la convocatòria de proves selectives per a l'ingrés en l'escala tècnica mitjana de Gestió Mediambiental, mitjançant el sistema d'oposició, aprovada per Resolució de 17 d'abril de 2002 (BOE de 10 de maig de 2002, DOGV de 29 d'abril de 2002). [2002/X13695]
  
Per Resolució de 17 d'abril de 2002 de la Universitat Jaume I de Castelló es van convocar proves selectives per a l'ingrés en l'escala tècnica mitjana de Gestió Mediambiental mitjançant el sistema d'oposició.
  
Per Resolució de 16 de setembre de 2002, se suspèn l'esmentada convocatòria fins la modificació de la Relació de Llocs de Treball de la Universitat Jaume I de Castelló (BOE de 5 d'octubre de 2002, DOGV de 3 d'octubre de 2002).
  
Per Resolució de 21 de novembre de 2002, es va publicar la Relació de Llocs de Treball, en la qual no figura el requisit de titulació específica en el lloc de treball ?tècnic/a mitjà/ana de gestió mediambiental?, objecte d'esta convocatòria (DOGV de 21 de novembre de 2002).
  
En virtut de l'anterior, el Rectorat fent ús de les facultats que li confereix la legislació vigent, resol,
  
Establir un nou termini de 20 dies naturals comptats a partir del sendemà de la publicació de la present resolució en el Butlletí Oficial de l'Estat.
  
Les instàncies presentades en el termini previst en la resolució de 17 d'abril de 2002 per la qual es convocaven proves selectives per a l'ingrés en l'escala tècnica mitjana de Gestió Mediambiental, mitjançant el sistema d'oposició, es consideren realitzades dins de termini a l'efecte de participació en estes proves.
  
Contra esta resolució, que esgota la via administrativa, es podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a partir del sendemà de la seua publicació.
  
No obstant l'anterior, les persones interessades podran interposar un recurs de reposició davant el rector en el termini d'un mes comptador des del sendemà de la seua publicació; en este cas no és podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.